Bumerang (serija)

Bumerang je humoristička hrvatska serija o dogodovštinama u redakciji male lokalne televizijske kuće Bumerang, u kojoj glavnu ulogu mlade novinarke Martine Kralj igra glumica Daria Knez. Serija je snimana po scenariju slovenske humorističke serije TV Dober dan (TV Dobar dan), koju je emitirala slovenska komercialna TV stanica POP TV, od jeseni 1999. godine sve do proljeća 2002. godine.

 Sinopis 
Serija počinje dolaskom nove i jako mlade novinarke Martine Kralj na TV Bumerang. Televizija je upravo dobila novog vlasnika - Thomasa Mršića, povratnika iz Australije porijeklom s hrvatskog krša. Glavni urednik je Vlatko Poklepović, koji je uspio sačuvati fotelju uprkos svim smjenama i političkim promjenama. Spletkar Poklepović, koji se panično boji jedino supruge, iza leđa novog vlasnika Mršića provodi svoju poslovnu politiku, a potezi su mu često pravno i moralno sumnjivi. To mu se često obije o glavu i dovede ga u razne nevolje, zato mu je funkcija glavnog urednika svako malo nesigurna. Najveću opasnost za Poklepovića i njegove sumnjive poslove zapravo predstavlja Martina, te mu ubrzo postaje " kamen u cipeli" . Mlada novinarka  ipak, uvijek s ogromnom željom i namjerom da napravi najbolju stvar, često zabunom povrijedi nekog drugog, i to upravo onog do kojeg joj je najviše stalo - novinara i televizijskog voditelja Emila Belamarića. Uz četiri glavna junaka "Bumeranga", u zapletima na lokalnoj televizijskoj postaji učestvuje i vesela i glamurozna tajnica Željka, čija je velika želja postati voditeljicom. Tu je i pravedna, ali oštra kantinijerka Sofija, blesavi kamerman Kiki, rastresena voditeljica vremenske prognoze Hana, mudri domar Lovro, sramežljivi montažer Antiša i povučena šminkerica Irena.

 Uloge 
  Ime glumca/glumice
  Uloga u seriji 
  Razdoblje u serijiDaria Knez Martina Kralj 2005 - 2006Ljubomir Kerekeš Vlatko Poklepović 2005 - 2006Zlatan Zuhrić - Zuhra Thomas Mršić  2005 - 2006Luka Dragić Emil Belamarić  2005 - 2006Csilla Barath-Bastaić Željka Bajs  2005 - 2006Ksenija Marinković Sofija 2005 - 2006Dušan Bućan Kristijan " Kiki " Horvat  2005 - 2006Hana Hegedušić Hana 2005 - 2006Luka Petrušić Antiša 2005 - 2006Draško Zidar Lovro 2005 - 2006Marija Škaričić Irena 2005 - 2006

 Reference 

 Vanjski linkovi 

Kategorija:Hrvatske TV-serije
Kategorija:Hrvatske TV-serije sa početkom prikazivanja 2005.
Kategorija:TV-emisije na hrvatskom jeziku
Kategorija:Hrvatske TV-serije iz 2000-tih
Kategorija:Hrvatske humorističke serije
Kategorija:TV-emisije s radnjom u Hrvatskoj